IL-PREPOSTU MONSINJUR EMMANUEL VELLA Din is-sena, f'din is-sensiela li fiha qed nagħtu tagħrif dwar persunaġġi li l-kwadri tagħhom huma meqjuma fis-sagristija tal- knisja kolleġġjata ta' Birkirkara, hu xieraq li ndawru l-ħarsa tagħna lejn il-pittura li tirrappreżenta lill- Monsinjur Emmanuele Vella li bejn l-1936 u l-1962 kien il- Prepostu ta' din il-Kolleġġjata. Hu xieraq li nagħtu dan it- tagħrif f'din is-sena għal żewġ raġunijitet. 1) Din is-sena jaħbat iċ- ċentinarju tat-twelid ta' Monsinjur Vella; 2) Dan il-Prepostu kien il- mexxej tal-Parroċċa meta din Pittura tal-Prepostu Vella fis- kisbet l-unur ta' Bażilika Minuri Sagrestija tal-Bażilika MIN KIEN IL-PREPOSTU VELLA Dun Manwel Vella twieled il-Ħamrun fit-13 ta' Ġunju 1900. Hu studja fl-Università ta' Malta u fil-Gregorjana u fl-1925 ġie ordnat saċerdot. Tliet snin wara, l-Arċisqof Mauro Caruana ħatru Kappillan ta' Raħal il- Ġdid. Hawnhekk kellu l-problema li dan il-post hekk kbir kien għadu bla knisja parrokkjali deċenti u għalhekk Dun Manwel, li kien għadu saċerdot żagħżugħ, intefa' b'ruħu u b'ġismu fuq dan il-proġett u, bis- saħħa tiegħu, il-bini mexa ħafna 'l quddiem, b'mod li fi żmienu bdiet tintuża għaċ-ċelebrazzjonijiet liturġiċi. Fl-1936 inħatar Prepostu ta' Birkirkara. Hawnhekk wera mill-ewwel li kien se jkun tabilħaqq ir-ragħaj it-tajjeb tal-merħla f'data f'idejh. Kien il-missier ta' kulħadd. Fejn kien jara l-faqar kien iħenn u f'dawk iż- żminijiet il-faqar kien jinħass sewwa billi l-għajnuniet soċjali kienu għadhom biss ħolma. ; Din il-ħniena lejn il-foqra u l-batuti, il-Prepostu Vella wrieha biċ-ċar fis-snin tal-gwerra meta Birkirkara mtliet bir-refuġjati. Dawn ukoll sabu fih il-missier ħanin. Kien saċerdot ta' serjetà kbira u jekk kien meħtieġ li jagħmel ċanfira jagħmilha bla biża' ta' xejn. Kien bniedem ta' prinċipji sodi. Kien iwiddeb u jwissi b'għaqal kbir. Kellu mħabba kbira lejn il-Knisja u lejn is- Saċerdozju. Għalih il-konfessjonarju kien il-meżż li jħabbeb m'Alla lil dawk kollha li kienu joffendu lil Alla. Kellu l-kariżma tal-ħlewwa u tal- persważjoni u għalhekk ressaq lejn Alla bosta erwieħ midinba. L-għaqal u l-prudenza wriehom meta f' Birkirkara kien hemm inkwiet kbir bejn il-Kapitlu u l-Awtoritajiet Ekkleżjastiċi. Kien hu li kkalma l- irjus u wera li kien strument ta' paċi iżda fl-istess ħin wera li hu kien il- mexxej ta' Kolleġġjata qadima, u bil-kelma tiegħu Birkirkara kisbet dak li kien jimmeritaha u jixirqilha. Il-Prepostu Vella kellu wkoll interess kbir f'dawk iż-żgħażagħ li kienu juru sinjali ta' vokazzjoni reliġjuża u saċerdotali. Kien isegwihom ħafna, jieħu interess fil-formazzjoni spiritwali tagħhom u fuq kollox kien ikun l-ewwel wieħed li jgħinhom fil-problemi tagħhom. € Kienu bosta ż-żgħażagħ Karkariżi li matul il-prepositura ta' Monsinjur Vella (1936-1962) ħaddnu l-ħajja saċerdotali jew reliġjuża. Dawn kollha raw f'Monsinjur Vella l-akbar benefattur u eżempju mill-isbaħ ta' saċerdot konvint mill-vokazzjoni tiegħu. B'sinjal ta' rikonoxxenza, fl-1962, l-Arċisqof Gonzi ħatru Monsinjur tal-Katidral ta' Malta u aktar tard Dekan u Arċidjaknu ta' l-istess Kapitlu metropolitan li huma l-ogħla żewġ dinjitajiet tal-Katidral. Miet il-Ħadd 7 ta' Ottubru 1979 wara li kien ilu żmien twil marid. Skond ix-xewqa tiegħu l-funeral tiegħu sar nhar it-Tnejn 8 ta' Ottubru fil-Bażilika ta' Birkirkara. Minkejja li kien ilu sbatax-il sena nieqes minn din il-Parroċċa, il-Karkariżi ħarġu bi ħġarhom biex jagħtuh l-aħħar tislima. Kien jum ta' luttu kbir madwar ir-raħal. Il-korteo telaq minn San Pawl għal Sant'Elena u fih ħadu sehem il- monsinjuri tal-Katidral u l-kapitlu ta' Birkirkara. Monsinjur Carmelo Xuereb, il-Vigarju Ġenerali, mexxa l-funeral u l-Quddiesa u miegħu ikkonċelebraw 'il fuq minn sittin saċerdot. Il-knisja kienet fgata bin- nies. Wara l-kant tal-Libera il-kadavru tiegħu ttieħed fil-kappellun tad- Duluri u hemm in-nies daħlet u tagħtu l-aħħar tislima. L-għada, it-Tlieta 9 ta' Ottubru 1979, sar il-funeral għaċ-ċimiterju ta' l-Addolorata, fejn indifen fil-qabar tal-familja. Il-kwadru artistiku f'din is-sagristija huwa tifkira żgħira ta' dan il- Prepostu kbir li għamel l-aqwa ġieħ lil din il-Kolleġġjata u Bażilika ta' Birkirkara. jxieq — jA lill-Karkariżi kollha EOOLET IE QOGĦA f d) Richanġ